A Juventina csapatában kezdte a labdarúgást. Az 1956–57-es idényben a Codogno, az 1957–58-as szezonban a Como játékosa volt. 1958-ban szerződött az Internazionale együtteséhez. Három olasz bajnoki címet szerzett a csapattal (1962–63, 1964–65, 1965–66) illetve tagja volt az 1963–64-es és 1964–65-ös BEK-győztes csapatnak. Az 1967–68-as idényben a Bologna, az 1968–69-es szezonban a Napoli labdarúgója volt, majd egy idényre visszatért az Interhez. 1970 és 1973 között a Cremonese csapatában szerepelt és 1973-ban itt fejezte be az aktív labdarúgást.